Hankija: Tapa Vallavalitsus

Hanke nimetus:Tapa linnas Karja 4 hoone ruumide remont

**TEHNILINE KIRJELDUS**

1. **HANKE OBJEKT**

Käesoleva hanke objektiks on töövõtu korras hankedokumentides kirjeldatud ehitustööd (edaspidi: tööd) teostamine järgmisel objektil:

Tööstusküla kontor, Lääne-Viru maakond, Tapa vald, Tapa linn, Karja 4.

Hoone tehnilised näitajad on avalikult saadavad ehitisregistri keskkonnast [www.ehr.ee](http://www.ehr.ee)

1. **TÖÖDE KIRJELDUS**

Tapa linnas Karja tn 4 asuva hoone ehitustööd vastavalt tööde mahtutabelis toodud mahtudele. Pakkujal on kohustus kontrollida mahtusid.

Tööde teostamisel tuleb järgida kõiki kehtivaid õigusakte ja head ehitustava, standardeid, tehnilisi norme ja kvaliteedinõudeid. Sealhulgas nõudeid ja juhiseid, mis on sätestatud ET ja RT kartoteekides, RYL kõikides osades ja lisades (sh RIL, LVI ).

Peamiselt järgida RYL klass II nõudeid.

Tööle peab Töövõtja tagama garantii vähemalt kaks aastat.

Lepingu täitmise tähtaeg on **30.11.2018**

1. **TELLIJA EESMÄRK**

Hankija eesmärgiks on töövõtu korras täht­aegselt ja optimaalsete kuludega teostada hanke objektiks oleva hoone ehitustööd.

Sealhulgas:

* töö peab vastama ehitusnormidele, õigusaktidega ja ametlikult kehtestatud nõuetele, väljaantud standarditele ja määrustele;
* kasutatud materjalid, tooted, seadmed, tehnosüsteemid ja nende paigaldamise tehnoloogia peavad vastama kehtestatud nõuetele ja olema sobilikud konkreetse objekti
* funktsioonile igal üksikjuhtumil;
* kasutatud materjalid, tooted, seadmed, tehnosüsteemid peavad olema uued ja nende paigaldamise tehnoloogia peavad tagama võimalikult pika kasutusea ning vastupidavuse;
* töö peab olema teostatud (sh materjalide transport ja ladustamine) selliselt, et välistada tolmu sattumist varjatud kohtadesse, tehnosüsteemidesse, ventilatsioonikanalitesse, kütteradiaatoritesse, valgustitesse jne,
* töö peab vastama heale ehitustavale.

1. **TÖÖDE KIRJELDUS JA NÕUDED**

Hankedokumentides kavandatud tööd teostatakse täisvastutusega töövõtu meetodil. Vastutus kogu ehitusplatsil toimuva tegevuse ja ohutuse üle lasub töövõtjal. Ehitusplatsi valve kindlustab töövõtja ja vastutab ehitusplatsil väärtuste säilimise eest kuni objekti lõpliku üleandmiseni tellijale. Sealhulgas vastutab töövõtja:

* ehitusobjektil olemasoleva hankija vara (sh olemasolevad hooned, rajatised ja taristu) säilimise eest;
* töökaitse, ohutuse ja tuleohutusnõuete korraldamise ja täitmise eest ehitusobjektil;
* enda või alltöövõtjate süülise tegevusega (tegevusetusega) põhjustatud kahjude eest kolmandate isikute suhtes;
* alltöövõtjate poolt tehtud töö, tööde kvaliteedi ja muude tegevuste eest sooritava töö raames.

1. **MUUD TINGIMUSED, MIDA TULEB PAKKUMUSE TEGEMISEL JA TÖÖDE TEOSTAMISEL ARVESTADA**

* Kõik ehitusala juurde kuuluvad alad (s.h. ladustusalad, katusetööde ohualad; ehitusmasinate seisuplatsid jne) peavad olema varustatud piiretega, mis muudavad võimatuks kolmandate isikute juhusliku või teadmatusest tuleneva sattumise ehitusplatsile. Ajutised piirded peavad jääma kohale seni, kuni tööd on piisavalt lõpetatud selleks, et võtta ala ohutult avalikku kasutusse. Liiklusaladel kasutatavad piirded peavad olema varustatud vastavate liikluskorraldusvahenditega.
* Piirdeid, hoiatussilte jm ohutusabinõusid tuleb pakkuja poolt regulaarselt kontrollida ja hooldada (s.h. nädalavahetustel, pühade ajal jne), mistahes puudused tuleb viivitamatult kõrvaldada. Kõik ohutusabinõud peavad enne kasutuselevõttu olema hankija ning omanikujärelevalve poolt heaks kiidetud.
* Pakkuja kohustuseks on tagada ehituse dokumenteerimine ja tehnilise dokumentatsiooni täitmine (vastavalt majandus- ja taristuministri 04.09.2015. a määrusele nr 115 „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded ")
* Materjalid ja varustus tuleb paigutada, ladustada ja virnastada korralikult. Ehituspraht tuleb ehitusalalt koheselt utiliseerida nõuetekohaselt ning Hankijale esitada utiliseerimist tõendav dokument.
* Pakkuja peab kasutama keskkonnasõbralikke materjale, vahendeid ja töömeetodeid ning vältima keskkonna reostamist. Kõik jäätmed tuleb käidelda ning nendest vabaneda kohasel moel, vastavalt jäätmete omadustele. Ohtlikud jäätmed tuleb koguda ja käidelda eraldi.
* Pakkuja peab vältima jäätmete pudenemist tänavatele tööde alalt lahkuvatelt täislaaditud veokitelt ning mistahes sellisel moel tekkinud reostus tuleb koheselt eemaldada.
* Pakkuja on ehitusprotsessi lõpetamisel kohustatud võtma aluseks Majandus- ja taristuministri poolt 04.09.2015 vastu võetud määruse nr 115 „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded“.
* Pakkuja teostab kõik projektdokumentatsioonis nõutud j atavapärased kontrolltoimingud.

Lisaks tuleb pakkujal arvestada järgnevaga:

* kõigi katsetuste, katsenäidiste, mõõdistuste, reguleerimiste ja seadistuste teostamise kulud peab arvestama pakkumushinda;
* katsetuste ja kontrolltoimingute eesmärgiks on välja selgitada tööde võimalikult varajases staadiumis, kas mõõdetavad näitajad vastavad projektdokumentatsioonile, standarditele ja normatiividele. Kui mõõdetavad näitajad ei vasta projektdokumentatsioonile, standarditele ja normatiividele, siis on Pakkuja kohustus teostada vajalikud täiendavad tööd või toimingud;
* Pakkumuses tuleb arvestada kõikide tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni hankijale. Kõik konstruktsioonide ja süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb hankija tööde koostisosaks, mille eest täiendavalt maksma ei pea.